Wernerus Schwarz

Wernerus (Werner) Schwarz (natus 21 Ianuarii 1900 Hamburgi, mortuus 2 Septembris 1982 apud Odislonem) vir publicus Germanicus et sodalis Christianae Democraticae Unionis Germaniae fuit.

Iuventus et munus 
Werneri pater, Virtembergiae ortus, mercator coffei erat. Ad annum 1917 gymnasium Hamburgi et deinde scholam commercii frequentabat. Anno 1918 brevi tempore miles conscriptus est. Ab anno 1919 ad 1925 Schwarz Stuttgardiae in universitate Hohenheim et Monachii agriculturae studebat et deinde in diversis fundis, ab anno 1926 in fundo patris apud Odislonem laboravit. Ab anno 1933 et collegio agricolarum suo pago praefuit. Post secundum bellum mundanum Slesvici et Holsatiae foederis agricolarum praeses vicarius fuit.

Cursus honorum
Schwarz ab anno 1952 sodalis CDU fuit et anno 1953 primo legatus Dietae Foederalis Germaniae electus est. Cum Hinricus Luebke (CDU) Praeses Foederalis Germaniae creatus esset, Schwarz 14 Octobris 1959 Administer Foederalis Rei Agrariae in consilio ministrorum Adenauer nominatus est. Hoc officio et Ludovico Erhard cancellario foederali facto fungebatur. Sed post electionem Dietae Foederalis anni 1965 die 26 Octobris consilium ministrorum reliquit. Neque iam candidatus Diaetae Foederalis erat. Causa erat, quod Erhard contra consilia Schwarz cum aliis nationibus Foederis Europaei de pretiis frumentorum egeratCommentarius hebdomadalis Der Spiegel de administris anno 1965 dimissis (lingua Theodisca).

 Nexus externi 

 Notae 

Categoria:Participes primi belli mundani
Categoria:Alumni Universitatis Stuttgardiensis
Categoria:Alumni Universitatis Monacensis
Categoria:Legati Dietae Foederalis Germaniae
Categoria:Administri Foederales Rei Agrariae